stanford-oval/wikipedia huggingface dataset:
Visions, Scenes and Dreams

| Visions, Scenes and Dreams Zero Nine |
| --- | --- | --- |

Studioalbumin tiedot
 Julkaistu: tammikuu 1982
 Tuottaja(t): Kassu Halonen
 Tyylilaji: hard rock, metalli
 Kesto: 39.19
 Levy-yhtiö: Dig It
Zero Ninen muut julkaisut
|   | Visions, Scenes and Dreams 1982 | Blank Verse 1982 |
Visions, Scenes and Dreams on kuusamolaisen heavy rock-yhtyeen Zero Ninen ensimmäinen albumi. Sen julkaisi Fazer-konserniin kuuluneen Finnlevyn alamerkki Dig It tammikuussa 1982.
Vuonna 1978 perustetun yhtyeen ensimmäinen single, myös tältä albumilta hieman erilaisena versiona löytyvä "Down the Line" julkaistiin loppuvuodesta 1980 ja se sai huomiota voittamalla Mainos-TV:n Levyraati-ohjelman jakson. Varsinainen albumi äänitettiin tuottaja Kassu Halosen johdolla Takomo-studioilla Helsingissä. Tyylillisesti albumi edustaa 1970-lukulaista hard rockia, jossa kitarat ja urut soivat tasavertaisessa asemassa Deep Purplen ja Uriah Heepin tyyliin. Yhtye onkin haastattelussa todennut albumin musiikin pohjautuvan selkeisiin esikuviin oman tyylin ollessa vielä hahmottumassa. Kaikki kappaleet ovat yhtyeen omaa materiaalia ja sanoituksia on ollut tekemässä yhtyeen jäsenten lisäksi myös Heikki Wiik.
Albumi sai kansainvälistäkin huomiota, kun Deep Purplesta tunnettu laulaja ja tuolloin menestyksekästä sooloyhtyettään luotsannut Ian Gillan kiinnostui Zero Ninesta levyn kuultuaan ja lupautui tuottamaan yhtyeen seuraavan albumin.
Kappaleet

Visions, Scenes And Dreams – 3.50 (säv. Salmirinne/Käsmä, san. Wiik, sov. Salmirinne)
In the Drizzlin' Rain – 3.35 (säv. Mäntyniemi, san. Mäntyniemi, sov. Salmirinne)
Down the Line – 4.09 (säv. Käsmä/Kukkonen/Salmirinne, san. Murtola/Harju/Wiik, sov. Salmirinne)
Once Again – 4.19 (säv. Harju/Korpela/Käsmä/Murtola/Mäntyniemi/Salmirinne, san. Wiik, sov. Salmirinne)
Steamroller – 2.57 (säv. Salmirinne, san. Wiik, sov. Salmirinne)
Who's Gonna Cry Now – 3.24 (säv. Harju/Mäntyniemi, san. Wiik, sov. Salmirinne)
I'm Gonna Try – 3.02 (säv. Salmirinne/Käsmä, san. Salmirinne, sov. Salmirinne)
Land of the Rhinos – 2.52 (säv. Salmirinne/Käsmä, san. Wiik, sov. Salmirinne)
I'm Streamin' Away – 3.54 (säv. Mäntyniemi, san. Mäntyniemi, sov. Salmirinne)
Dreamless World – 5.52 (säv. Mäntyniemi, san. Mäntyniemi, sov. Salmirinne)
Kokoonpano

Keijo "Kepa" Salmirinne – laulu
Timo "Iso-T" Käsmä – kitara
Martti "Mara" Mäntyniemi – kitara, taustalaulu
Esa "Elmo" Harju – basso
Matti "Iro" Murtola – koskettimet
Mikko "Borno" Korpela – rummut
Tuotanto

Kassu Halonen - tuottaja
Juha Laakso - nauhoitus ja miksaus
Olavi Pekkola - kannen suunnittelu
Singlejulkaisut

"Down the Line" / "Suzanne", 1980 (Poko Records, ZERO-1)
"I'm Gonna Try" / "In the Drizzlin' Rain", 1981 (Dig It, DIGS 127)
Julkaisuhistoria

1982: DIGLP 17, vinyyli, kuvitettu sisäpussi
1982: DIGMC 17, kasetti
2001: Warner Music Finland, 8573-86572-2, CD, remasteroitu
Aiheesta muualla

Visions, Scenes and Dreams Discogsissa. (englanniksi)
Albumi Visions, Scenes and Dreams Encyclopaedia Metallum -sivustolla (englanniksi)
| n k Zero Nine |
| --- | --- |
 Keijo ”Kepa” Salmirinne  Timo ”Iso-T” Käsmä  Martti ”Mara” Mäntyniemi  Jarski Jaakkola  Matti ”Iro” Murtola  Mikko ”Dexta” aka ”Borno” Korpela   Esa ”Elmo” Harju  Sika Kukkonen 
Studioalbumit:  Visions, Scenes and Dreams  Blank Verse  Headline  White Lines  Intrigue  Voodoo You  Freakshow  N. E. Files  IX 
Kokoelma-albumit:  Eyes on the Rear View Mirror
Raistamojärvi

| Raistamojärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°36′48″N, 22°42′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  oja Vähä Latvajärveen 
Järvinumero:  35.156.1.005
Mittaustietoja
Pinnankorkeus:  101,8 m 
Rantaviiva:  2,337 km 
Pinta-ala:  0,11232 km² 
 fiRaistamojärvi 
Raistamojärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede

Järven pinta-ala on 11,2 hehtaaria ja sen pituus on 700 metriä ja leveys 200 metriä. Lännessä on laaja lahti ja etelässä toinen suojaisa lahti. Järven luusua sijaitsee järven etelärannalla lahden pohjukassa, josta saa alkunsa 800 metriä pitkä laskuoja Vähä Latvajärveen.
Järven rantaviiva on 2,3 kilometriä pitkä ja ranta on pääosin moreeni- ja kalliopohjaista metsämaastoa. Koillisessa rantaan laskee Paattikallioiden jyrkänne ja etelässä Raistamonvuorten kalliot. Paattikallioiden edessä on järven kolme saarta, jotka ovat pieniä luotoja. Pohjoisrannoilla on viisi loma-asuntoa, jonne johtaa metsätiet Suodenniemeltä.
Makkosselkä

| Makkosselkä |
| --- | --- |
 Makkosselkä etelän suunnasta nähtynä.
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°35′46″N, 22°50′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskujoki:  kanava Märkäjärveen 
Mittaustietoja
Pinnankorkeus:  86,5 m 
 fiMakkosselkä 
Makkosselkä on Pirkanmaalla Sastamalassa sijaitseva Märkäjärveen kuuluva järven osa, joka kuuluu Kokemäenjoen vesistön Kauvatsanjoen valuma-alueen Märkäjärven alueeseen.
Maantiede

Makkosselän pituus on 2,2 kilometriä ja leveys 500 metriä. Se on leveimmillään altaan eteläosissa ja matalimmillaan sen pohjoisosissa. Siellä selkä päättyy matalaan veteen ja kosteikkoihin, jotka erottavat sen Märkäjärven länsiosan avovesialtaasta. Toijasjoki laskee juuri tämän kosteikon kautta, mutta joen vedet päättyvät Märkäjärven Kirjasjärveen ulottuvaan lahteen. Makkosselän kaakkoiskulmaan laskee toinen kanava, joka yhdistää sen Aliseen Maajärveen. Makkosselän oma luusua sijaitsee järven luoteisrannalla, josta saa alkunsa 450 metriä pitkä kanava, joka pitää altaiden vedenpinnat samalla korkeudella.
Järven ranta on pääosin peltoa. Rannoilla on useita maatiloja ja runsaasti loma-asuntoja. Ainoa saari on pieni Selkäkari.
Historia

Ennen 1800-luvun loppua seudulla oli suurempi Märkäjärvi, jonka vedenpintaa laskettiin noin kaksi metriä. Vedenlaskun seurauksena ja järvenpohjan epätasaisuuksista johtuen järvestä kuroutui viisi erillistä allasta: Märkäjärvi (länsiosassa Pikkujärvi), Makkosselkä, Kirjasjärvi, Alinen Maajärvi ja Ylinen Maajärvi. Märkäjärven pohjoispuolella ollut pienempi järvi (nykyään Vähäjärvi) kuivatettiin kokonaan. Maajärvi, joka muodosti tuolloin erillisen järvialtaan, maatui kahdeksi järveksi. Vesijättömaiden järvestelyt on kuvattu Märkäjärven artikkelissa.
Aiheesta muualla

Makkosselkään liittyviä aineistoja Suodenniemen Topoteekissa
Ylinen Maajärvi

| Ylinen Maajärvi |
| --- | --- |
 Ylinen Maajärvi länsikoillisesta nähtynä.
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°35′45″N, 22°51′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskujoki:  kanava Aliseen Maajärveen 
Järvinumero:  35.158.1.006
Mittaustietoja
Pinnankorkeus:  86,6 m 
Rantaviiva:  0,863 km 
Pinta-ala:  0,03826 km² 
 fiYlinen Maajärvi 
Ylinen Maajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Märkäjärven alueeseen.
Maantiede

Järven pinta-ala on 3,8 hehtaaria ja sen pituus on 300 metriä ja leveys 150 metriä. Se on 1800-luvulla laskettu järvi. Entisen järvenpohjan epätasaisuuksien kuivattamiseksi järvestä erkanee erilaisia ojia ja kanavia. Järven luusua sijaitsee järven etelärannalla, josta saa alkunsa 300 metriä pitkä kanava Aliseen Maajärveen. Järvien pinnankorkeuksissa on 10 senttimetrin ero.
Järven rantaviiva on 0,86 kilometriä pitkä ja ranta on pääosin avosuota. jota ympäröi pellot jokaiseen suuntaan. Rannalla on vain yksi maatila.
Historia

Ennen 1800-luvun loppua seudulla oli suurempi Märkäjärvi, jonka vedenpintaa laskettiin noin kaksi metriä. Vedenlaskun seurauksena ja järvenpohjan epätasaisuuksista johtuen järvestä kuroutui viisi erillistä allasta: Märkäjärvi (länsiosassa Pikkujärvi), Makkosselkä, Kirjasjärvi, Alinen Maajärvi ja Ylinen Maajärvi. Maajärvi, joka muodosti tuolloin Märkäjärvestä erillisen järvialtaan, maatui kahdeksi järveksi. Vesijättömaiden järvestelyt on kuvattu Märkäjärven artikkelissa.
Aiheesta muualla

Yliseen Maajärveen liittyviä aineistoja Suodenniemen Topoteekissa
Zero Nine

| Zero Nine |
| --- | --- |
 Zero Nine keikalla Helsingin Virgin Oilissa 23.10.2009: Timo Käsmä ja Kepa Salmirinne, rummuissa Dexta Korpela
Tiedot
Toiminnassa:  1978–
Tyylilaji:  hard rock, metal
Kotipaikka:  Kuusamo, Suomi
Jäsenet:  Kepa Salmirinne, laulu   Timo Käsmä, kitara   Mara Mäntyniemi, kitara, taustalaulu   Jarski Jaakkola, basso   Iro Murtola, koskettimet   Dexta Korpela, rummut, lyömäsoittimet, koskettimet  
Infobox OKNimi-testi OK: 
Zero Nine on vuonna 1978 perustettu Oulussa vaikuttava heavy rock -yhtye, joka on alun perin lähtöisin Kuusamosta.
Historia

Zero Nine nousi julkisuuteen 1980, jolloin se esitti Levyraadissa kappaleen ”Down the Line” ja voitti kyseisen jakson. Yhtyeen esikoisalbumi Visions, Scenes and Dreams julkaistiin 1982. Samana vuonna ilmestyi Englannissa nauhoitettu albumi Blank Verse, jonka toinen tuottaja oli Ian Gillan. Myöhemmin Zero Ninen tuottajana on toiminut muun muassa T. T. Oksala. Yhtyeelle ovat sanoittaneet useita kappaleita muun muassa Edu Kettunen, Esa Kaartamo, Ilari Niemelä ja Heikki Wiik.
Zero Nine on toiminut lämmittelijänä muun muassa Iron Maidenille, Def Leppardille, Ozzy Osbournelle, AC/DC:lle, ZZ Topille ja Scorpionsille. Yhtyeen viimeisimpiä merkittäviä esiintymisiä maailmanluokan yhtyeiden lämmittelijänä ovat olleet AC/DC:n konsertti Ratinan stadionilla Tampereella vuonna 2010, Whitesnaken konsertti Oulun jäähallissa marraskuussa 2004 sekä Legends of Rock -festivaali Oulun Club Teatriassa joulukuussa 2009 samalla lavalla Alice Cooperin kanssa.
Zero Nine julkaisi yhdeksännen albuminsa IX syyskuussa 2009. Muutaman vuoden hiljaiselon jälkeen bändi aktivoitui jälleen kesällä 2021 ja on soittanut muutamia festivaali- ja klubikeikkoja myös vuosina seuraavina vuosina. Joulukuussa 2023 bändi juhlisti 45-vuotiasta uraansa Kuusamotalolla järjestetyssä konsertissa. Kesällä 2024 Zero Nine esiintyi mm. Hardrock Korppi -festareilla Laukaassa.
Kokoonpano

Yhtyeellä on ollut koko olemassaolonsa aikana pääasiallisesti sama kokoonpano.
Keijo ”Kepa” Salmirinne – laulu
Timo ”Iso-T” Käsmä – kitara
Martti ”Mara” Mäntyniemi – kitarat, taustalaulu
Jarski Jaakkola – bassokitara
Matti ”Iro” Murtola – kosketinsoittimet
Mikko ”Dexta” aka ”Borno” Korpela – rummut, lyömäsoittimet, kosketinsoittimet
Ennen albumin N. E. Files tekoa basistina toimi Esa ”Elmo” Harju. Alkuperäiskokoonpanon rumpali oli Sika Kukkonen.tarvitaan parempi lähde
Diskografia > Studioalbumit

Visions, Scenes and Dreams (1982,  Dig It)
Blank Verse (1982,  Dig It)
Headline (1984,  Dig It)
White Lines (1985,  Virgin Records)
Intrigue (1986,  Megafon Records)
Voodoo You (1988,  Amulet)
Freakshow (1996,  Poko Rekords)
N. E. Files (2004,  Poko Rekords)
IX (2009,  Poko Rekords)
Diskografia > Kokoelma-albumit

Eyes on the Rear View Mirror (2006,  Poko Rekords)
Diskografia > Mukana kokoelma-albumeilla

Scandinavian Metal Attack (1984,  Tyfon Grammofon)
Aiheesta muualla

Kuvia tai muita tiedostoja aiheesta Zero Nine Wikimedia Commonsissa
Zero Ninen Myspace
Poko-Records (Arkistoitu – Internet Archive)
YLE/Elävä arkisto: Zero Nine
| n k Zero Nine |
| --- | --- |
 Keijo ”Kepa” Salmirinne  Timo ”Iso-T” Käsmä  Martti ”Mara” Mäntyniemi  Jarski Jaakkola  Matti ”Iro” Murtola  Mikko ”Dexta” aka ”Borno” Korpela   Esa ”Elmo” Harju  Sika Kukkonen 
Studioalbumit:  Visions, Scenes and Dreams  Blank Verse  Headline  White Lines  Intrigue  Voodoo You  Freakshow  N. E. Files  IX 
Kokoelma-albumit:  Eyes on the Rear View Mirror 
Zero Nine esiintymässä LankaFesteillä Puolangalla 1.7.2023. Kuvassa vasemmalta Timo Käsmä, Kepa Salmirinne ja Mara Mäntyniemi
Sävilampi (pohjoinen)

| Sävilampi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Ikaalinen
Koordinaatit:  61°41′53″N, 22°46′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  oja Sävilampeen (e) 
Järvinumero:  35.156.1.024
Mittaustietoja
Pinnankorkeus:  98,2 m 
Rantaviiva:  0,754 km 
Pinta-ala:  0,03648 km² 
 fiSävilampi 
Sävilampi  on Pirkanmaalla Ikaalisissa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede

Ovaalin muotoisen lammen pinta-ala on 3,6 hehtaaria ja sen halkaisija on 120 metriä. Sillä on vain kaksi tulo-ojaa. Lammen luusua sijaitsee sen etelärannalla, josta alkaa laskuoja eteläiseen Sävilampeen. Lammen rantaviiva on 0,54 kilometriä pitkä ja ranta on peltojen ympäröimää. Lampia kutsutaan myös yhteisnimellä Sävilammit.
Vähä Latvajärvi (Suodenniemi)

| Vähä Latvajärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°36′19″N, 22°42′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  oja Latvajärveen 
Järvinumero:  35.156.1.004
Mittaustietoja
Pinnankorkeus:  88,6 m 
Rantaviiva:  0,397 km 
Pinta-ala:  0,01012 km² 
 fiVähä Latvajärvi 
Vähä Latvajärvi  eli Vähä Latvalampi  on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Maantiede

Järven pinta-ala on 1,0 hehtaaria ja sen pituus on 150 metriä ja leveys 100 metriä. Siihen laskee kolme tulo-ojaa, joista yksi on Raistamojärven laskuoja. Järven luusua sijaitsee järven lounaisrannalla, josta saa alkunsa 300 metriä pitkä laskuoja Latvajärveen.
Järven rantaviiva on 0,40 kilometriä pitkä ja ranta on pääosin moreeni- ja kalliopohjaista soista metsämaastoa.
White Lines

| White Lines Zero Nine |
| --- | --- | --- |

Studioalbumin tiedot
 Äänitetty : tammikuu 1985 Finnvox-studiot
 Julkaistu: huhtikuu 1985
 Tuottaja(t): T. T. Oksala
 Tyylilaji: hard rock, metal
 Kesto: 39.08
 Levy-yhtiö: Virgin Records
Listasijoitukset
  17.
Zero Ninen muut julkaisut
| Headline 1984 | White Lines 1985 | Intrigue 1986 |
White Lines on Zero Nine -yhtyeen vuonna 1985 julkaisema albumi. Sitä voidaan pitää yhtyeen varsinaisena läpimurtona laajemman yleisön tietoisuuteen, pääosin aiempiin levyihin verrattuna hiotumman tuotannon ansiosta. Albumilta löytyy myös yhtyeen kenties tunnetuin kappale ”Never Stop Runnin’”, joka julkaistiin myös singlenä. Albumin julkaisi alun perin monikansallinen Virgin Records -yhtiö ja siitä alkoi myös yhtyeen pitkäaikainen yhteistyö tuottaja T.T. Oksalan kanssa.
Musiikillisesti albumi edustaa 1980-luvulle tyypillistä areenahenkistä heavy rockia T. T. Oksalan ison äänimaailman myötä, ja myös kosketinsoittimet ovat kitaroiden ohella esillä aikakauden tyyliin. Yhtyeen kanssa kappaleita on ollut tekemässä laulaja ja lauluntekijä Edu Kettunen, pääosin auttaen sanoitusten kanssa. Suoraviivaisen heavy rockin ohella albumin kevyempää puolta edustavat kasaripop-vaikutteinen "(You) Talk Like a Lover" ja balladi "Dream of Me". Levyllä on myös yksi coverkappale eli alun perin Ike & Tina Turnerin tunnetuksi tekemä ”River Deep Mountain High”. Nimikappale "White Linesin" sanoitus on viittaus keikkaelämään pitkien matkojen ja teiden valkoisten keskiviivojen myötä, eikä näin ollen huhuista huolimatta liity huumausaineisiin.
Albumi nousi Suomen albumilistalla korkeimmillaan sijalle 17. Singlenä julkaistu, suoraviivaisen rytmin myötä kulkeva ja periksiantamattomuudesta kertova "Never Stop Runnin'" muodostui pieneksi hitiksi ja siitä on ajan myötä tullut yhtyeen eräänlainen tunnuslaulu. Kappaleesta kuvattiin myös musiikkivideo. Yhtye sai albumin myötä enemmän näkyvyyttä kotimaassa keikkojen ja televisioesiintymisten myötä, mutta ulkomailla menestys oli hiljaisempaa kansainvälisestä levy-yhtiöstä huolimatta. Virgin lanseerasi albumia lähinnä Manner-Eurooppaan, ja esimerkiksi Isossa-Britanniassa albumin julkaisi lisenssillä heavy-musiikkiin erikoistunut pienmerkki Heavy Metal Worldwide.lähde?
Yhtyeen jäsenten mukaan albumi oli ensimmäinen, jossa yhtyeen oma soundi pääsi kokonaisuutena esille, kun aiemmat levyt olivat vielä varsinaisen oman ilmeen hakemista.
Kappaleet

White Lines – 3.04 (säv. Zero Nine / Edu Kettunen, san. Edu Kettunen, sov. Zero Nine)
So Hot – 4.32 (säv. Zero Nine, san. Edu Kettunen, sov. Zero Nine)
River Deep Mountain High – 4.15 (säv. Phil Spector, san. Jeff Barry / Ellie Greenwich, sov. T.T. Oksala / Zero Nine)
(You) Talk Like A Lover – 3.53 (säv. Zero Nine, san. Edu Kettunen, sov. Zero Nine)
Come An’ Get Me – 3.44 (säv. Zero Nine, san. Edu Kettunen, sov. Zero Nine)
Never Stop Runnin’ – 3.56 (säv. Zero Nine, san. Kepa Salmirinne, sov. Zero Nine)
Dream Of Me – 4.34 (säv. Zero Nine, san. Edu Kettunen, sov. Zero Nine)
Don’t You Give An Inch – 3.26 (säv. Zero Nine, san. Edu Kettunen, sov. Zero Nine)
Do It To Me – 3.40 (säv. Zero Nine, san. Edu Kettunen, sov. Zero Nine)
Love Lost – 3.59 (säv. Zero Nine / Edu Kettunen, san. Edu Kettunen, sov. Zero Nine)
Kokoonpano

Keijo ”Kepa” Salmirinne – laulu
Timo ”Iso-T” Käsmä – soolokitara
Martti ”Mara” Mäntyniemi – kitarat, taustalaulu
Esa ”Elmo” Harju – basso
Matti ”Iro” Murtola – koskettimet
Mikko ”Borno” Korpela – rummut
Tuotanto

T.T. Oksala – tuottaja, nauhoitus
Gogh / Riipinen – kannen suunnittelu ja valokuvaus
Singlejulkaisut

"Never Stop Runnin'" / "So Hot", 7", Virgin 107 127 & 107 127-100, Skandinavia
"Never Stop Runnin'" (extended version) / "Never Stop Runnin'" / "So Hot", 12", Virgin 601 719, Skandinavia
"River Deep Mountain High" / "Never Stop Runnin'", 12", Virgin 601 771, EU
"White Lines" / "(You) Talk Like a Lover", 7", Virgin DM 107 506, Suomi
Julkaisuhistoria

1985: Virgin Records, 206 934, 206 934-620 & 206 934-8, EU, vinyyli, kuvitettu sisäpussi
1985: Virgin Records, 406 934-652 & 406 934, EU, kasetti
1985: Heavy Metal Worldwide, HMI LP 57, UK, vinyyli
2003: Poko Records, POKOCD 278, 7243 592651 2 4, Suomi, CD, remasteroitu
Aiheesta muualla

White Lines Discogsissa. (englanniksi)
Albumi White Lines Encyclopaedia Metallum -sivustolla (englanniksi)
| n k Zero Nine |
| --- | --- |
 Keijo ”Kepa” Salmirinne  Timo ”Iso-T” Käsmä  Martti ”Mara” Mäntyniemi  Jarski Jaakkola  Matti ”Iro” Murtola  Mikko ”Dexta” aka ”Borno” Korpela   Esa ”Elmo” Harju  Sika Kukkonen 
Studioalbumit:  Visions, Scenes and Dreams  Blank Verse  Headline  White Lines  Intrigue  Voodoo You  Freakshow  N. E. Files  IX 
Kokoelma-albumit:  Eyes on the Rear View Mirror
Sammakkalahti (Kokemäki)

| Sammakkalahti |
| --- | --- |
Valtiot:  Suomi
Maakunnat:  Satakunta‎
Kunnat:  Kokemäki
Koordinaatit:  61°25′57″N, 22°23′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  lyhyt oja Sääksjärveen 
Järvinumero:  35.152.1.006
Mittaustietoja
Pinnankorkeus:  49 m 
Rantaviiva:  1,415 km 
Pinta-ala:  2,874 km² 
 fiSammakkalahti 
Sammakkalahti on Satakunnassa Kokemäellä sijaitseva lampi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen.
Maantiede

Järven pinta-ala on 2,9 hehtaaria ja sen pituus on 400 metriä ja leveys 100 metriä. Järven luusuassa oleva lyhyt oja sijaitsee Sääksjärveä ja Sammakkalahtea erottavalla kannaksella. Vaikka sen nimessä esiintyy sana lahti, on se kuitenkin järvi. Erikoisuutena on siinä oleva suuri siirtolohkareiden määrä, joka haittaa veneilyä suuresti. Siihen laskee Haukijärvestä alkunsa saava oja. Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Sammakkalahdessa ei ole loma-asuntoja, vaikka niitä on muutoin paljon Sääksjärvellä.
Paalejärvi

| Paalejärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Ikaalinen
Koordinaatit:  61°43′15″N, 22°52′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  laskuoja metsäojistoon 
Järvinumero:  35.159.1.007
Mittaustietoja
Pinnankorkeus:  122,3 m 
Rantaviiva:  0,73 km 
Pinta-ala:  0,03331 km² 
 fiPaalejärvi 
Paalejärvi eli Paalajärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistön Kauvatsanjoen valuma-alueen Vesijärven valuma-alueeseen.
Maantiede

Järven pinta-ala on 3,3 hehtaaria ja sen pituus on 250 metriä ja leveys 130 metriä. Järven luusua sijaitsee järven luoteisrannalla, josta alkunsa saava lyhyt laskuoja yhtyy metsäojistoon, joka purkautuu Jyräjokeen ja Oksjokeen. Oksjoki laskee Vesajärveen.
Järven rantaviiva on 0,73 kilometriä pitkä ja ranta on pääosin soista ja ojitettua metsämaastoa. Pohjoisrannat rajoittuvat peltoon, mutta rantojen lähialueet ovat kapeaa avosuota. Rannat ovat rakentamattomia.
Nahkalammi

| Nahkalammi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Hämeenkyrö
Koordinaatit:  61°41′01″N, 22°56′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kauvatsanjoen valuma-alue‎ (35.15)
Laskuoja:  metsäojat 
Järvinumero:  35.159.1.005
Mittaustietoja
Pinnankorkeus:  131,1 m 
Rantaviiva:  0,762 km 
Pinta-ala:  0,03965 km² 
 fiNahkalammi 
Nahkalammi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistön Kauvatsanjoen valuma-alueen Vesijärven valuma-alueeseen.
Maantiede

Ovaalin muotoisen järven pinta-ala on 4,0 hehtaaria ja sen halkaisija on 250 metriä. Järven luusuat sijaitsevat järven vastakkaisilla rannoilla ja kuuluvat osana Teerinevan ojitusjärjestelmään. Ojat kiertävät molemmin puolin Nahkalamminkallioita ja yhtyvät metsäojiin kunnes noin 5,5 kilometrin päässä, Koivistonojan nimellä, johto-oja yhtyy ensin Ihananjärven laskuojaan ja sen jälkeen Oksjokeen. Oksjoki laskee lopuksi Vesajärveen.
Järven rantaviiva on 0,76 kilometriä pitkä ja ranta on pääosin ojitettua metsäsuota. Rannoille ei ole rakennettu mitään eikä järvelle kulje teitä.
Ilveslammit

| Ilveslammit |
| --- | --- |
Maanosa:  Eurooppa
Valtiot:  Suomi
Maakunnat:  Pirkanmaa‎
Kunnat:  Hämeenkyrö
Koordinaatit:  61°32′41″N, 23°08′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Saikkalanjoen valuma-alue‎ (35.16)
Laskuoja:  oja Ahmausojaan 
Mittaustietoja
Pinnankorkeus:  112,3 m 
 fiIlveslammit 
Ilveslammit on Pirkanmaalla Hämeenkyrössä Viidanojalla sijaitsevat lammet, jotka kuuluvat Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Maantiede

Lammet kuuluvat halkaisijltaan 350 metriä suureen suohon, jossa on kaksi lampea. Suo on ojitettu ja ojat valuvat lampiin. Sekä suon etelä- ja pohjoisreunasta on kaivettu laskuojat, joita pitkin vesi valuu suolta pois. Eteläinen oja yhtyy Ahmausojaan aivan Ahmausjärven eteläpuolella. Laskuoja on 900 metriä pitkä. Ahmausoja yhtyy Karpalistonjokeen, joka laskee Tuparlanjärveen.
Bar-le-Duc-1:n kantoni

Bar-le-Duc-1:n kantonin sijainti Meusen departementissa.
Bar-le-Duc-1 on Ranskassa yksi Meusen departementin kantoneista (yleisneuvoston vaalipiiri). Se käsittää 12 kokonaista kuntaa ja osan Bar-le-Ducin kaupungista. Kantonin alueella asui vuoden 2015 alussa 12 627 ihmistä. Bar-le-Duc-1:n kantonin keskustoimisto on Bar-le-Ducissa.
Kunnat

Bar-le-Duc-1:n kantonin kunnat:
| --- | --- |
 Bar-le-Duc (osuus Ornayjoen vasemmalla puolella)  Combles-en-Barrois  Erize-la-Brûlée  Erize-Saint-Dizier  Géry  Longeville-en-Barrois  Naives-Rosières :  Resson  Raival  Rumont  Savonnières-devant-Bar  Seigneulles  Trémont-sur-Saulx